Document ID: 32003R1668

32003R1668
L 244/32
SLUŽBENI LIST EUROPSKE UNIJE
01.09.2003.
UREDBA KOMISIJE (EZ) br. 1668/2003
od 1. rujna 2003.
o provedbi Uredbe Vijeća (EZ, Euratom) br. 58/97 u vezi s tehničkim formatom za prijenos strukturno-poslovnih statistika i izmjeni Uredbe Komisije br. 2702/98 o tehničkom formatu za prijenos strukturno-poslovnih statističkih podataka
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ, Euratom) br. 58/97 od 20. prosinca 1996. o strukturno-poslovnim statistikama (1), kako je zadnje izmijenjena Uredbom (EZ) br. 1667/2003 (2), a posebno njezin članak 12. točku viii.,
budući da:
(1)
Uredbom (EZ, Euratom) br. 58/97 uspostavljen je zajednički okvir za izradu statistike Zajednice o strukturi, djelatnosti, uspješnosti i konkurentnosti sektora bankarstva i mirovinskog fonda u Zajednici.
(2)
Tehnički obrazac predviđen Uredbom Komisije (EZ) br. 2702/98 od 17. prosinca 1998. o tehničkom formatu za prijenos strukturno-poslovnih statistika (3), kako je izmijenjena Uredbom (EZ) br. 1614/2002 (4), trebalo bi prilagoditi radi lakšeg prijenosa statističkih obilježja o izdacima za zaštitu okoliša. Uredbom (EZ) br. 2702/98 određen je tehnički obrazac za prijenos obilježja strukturno-poslovnih statistika navedenih u zajedničkom modulu i u detaljnim modulima za industriju, distributivnu trgovinu i građevinarstvo iz Uredbe (EZ Euratom) br. 58/97. Potrebno je izmijeniti ovaj tehnički obrazac kako bi se uzela u obzir dodatna obilježja o izdacima za zaštitu okoliša, kao i dodatne raščlambe po područjima okoliša za neka obilježja koja su obuhvaćena detaljnim modulom o industriji iz Uredbe (EZ, Euratom) br. 58/97.
(3)
Potrebno je odrediti tehnički obrazac za prijenos strukturno-poslovnih statistika o kreditnim institucijama i mirovinskim fondovima navedenim u prilozima 6. i 7. Uredbi (EZ, Euratom) br. 58/97 kako bi se dobili podaci koji se mogu uspoređivati i usklađivati između država članica, smanjila opasnost od pogrešaka u prijenosu podataka i povećala brzina obrade prikupljenih podataka i njihovog stavljanja korisnicima na raspolaganje. Potrebno je odrediti drukčiji tehnički obrazac za prijenos obilježja kreditnih institucija i mirovinskih fondova koji su obuhvaćeni detaljnim modulima, budući da je tehničkim obrascem za slanje obilježja zajedničkog modula i detaljnih modula za industriju, distributivnu trgovinu i građevinarstvo, koji je određen u Uredbi (EZ) br. 2702/98 predviđena drukčija raščlamba rezultata.
(4)
Mjere predviđene ovom Uredbom u skladu su s mišljenjem Odbora za statistički program,
DONIJELA JE OVU UREDBU:
Članak 1.
Prilog Uredbi (EZ) br. 2702/98 mijenja se u skladu s Prilogom I. ovoj Uredbi.
Članak 2.
Tehnički obrazac iz članka 9. Uredbe (EZ, Euratom) br. 58/97 za Prilog 6. utvrđuje se u Prilogu II. ovoj Uredbi.
Članak 3.
Tehnički obrazac iz članka 9. Uredbe (EZ, Euratom) br. 58/97 za Prilog 7. utvrđuje se u Prilogu III. ovoj Uredbi.
Članak 4.
Države članice primjenjuju ovaj obrazac za podatke za referentnu godinu 2001. i sljedeće godine, osim za podatke koji su navedeni u Prilogu 7. za koje se ovaj obrazac primjenjuje za referentnu godinu 2002. i sljedeće godine.
Članak 5.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 1. rujna 2003.

Labels: 12
4
19